cyanic-selkie/wikianc huggingface dataset:
Rómovia
Rómske mená
Jedným z opatrení osvietenských panovníkov boli i súpisy obyvateľstva. Z nich sa možno dozvedieť o niektorých priezviskách, ktoré po mnohých storočiach sa používajú aj dnes. Zmenil sa len spôsob ich zapisovania (z Csonku sa stal Čonka, zo Zsigu Žiga). Na západnom Slovensku už vtedy Rómovia mali priezviská, ako napríklad Farkaš, Herák a Oláh; na strednom Slovensku priezviská Facuna, Horváth, Ištók; na území Žitného ostrova Bihari, Mezei, Rigo, Sárközi, Šipoš, Ujvári; v oblasti Gemera a Malohontu boli rozšírené priezviská Bari, Boldy, Čonka, Farkaš, Oláh, Radič. V Košiciach a Abovsko-Turnianskej župe zas Adam, Bandi, Bango, Berky, Bodi, Gábor, Gaži, Haluška, Kotlár, Lacko, Miži, Mezei, Orgován, Rigo, Varadi, Žiga. V oblasti Šariša už vtedy žili Rómovia s priezviskom Lacko. Na Spiši boli frekventované priezviská Gabčo, Girga, Horváth, Holub, Kotlár, Mirga, Pačan, Pokuta, Pompa.
Dogmatizmus
Dogmatizmus (z gr. δόγμα (dógma) – názor, učenie, uznesenie) je spôsob myslenia, pri ktorom sa narába nemennými pojmami, formulami a poučkami bez toho, aby sa prihliadalo na nové skúsenosti, na nové podmienky miesta a času.
Prívrženci antického skepticizmu pokladali za dogmatizmus každé pozitívne učenie o svete: napr. stoicizmus, epikureizmus, peripatetizmus. Dogmatizmus, na rozdiel od kriticizmu, predpokladá platnosť nášho poznania bez preverenia.
Dogmatizmus v katolíckej cirkvi
V súčasnej podobe cirkevnej terminológie, ktorá je používaná približne od 19. storočia, označuje dogma výrok, o ktorom cirkev svojím riadnym magistériom alebo pápežskou či koncilnou definíciou prehlásila, že je zjavený Bohom tak, že jeho popieranie je heréziou (definované 1. vatikánskym koncilom, 3. zasadanie, dogmatická konštitúcia Dei Filius, 24. apríl 1870, DS 3011).
Manažérska mriežka Blaka a Moutonovej
Manažérska mriežka (podľa Blaka a Moutonovej) alebo teória/model manažérskej mriežky  (z rokov 1968, 1969, 1980) je model štýlu vedenia.
Je to dvojrozmerná mriežka s políčkami 9x9 založená na dvoch dimenziách zistených v základnom výskume Univerzity Ohio State, ibaže ich označuje ako „orientácia na ľudí“ (namiesto „consideration“) – na y-ovej osi- a „vecná orientácia“ (namiesto „initiating structure“) – na x-ovej osi. Horizontálne usporiadanie polí od 1 do 9 teda vyjadruje rastúcu intenzitu pozornosti manažérov venovanej úlohám a vertikálne usporiadania polí od 1 do9 znamená rastúcu intenzitu pozornosti manažérov venovanej ľuďom. Políčka reprezentujú štýly vedenia.
Na zjednodušenie analýzy sa Blake a Moutonová zamerali len 5 políčok/štýlov vedenia, a to políčka v rohoch a políčko v strede mriežky – teda na políčka (1,9), (9,9), (1,1), (9,1) a (5,5). K týmto vybraným štýlom vedenia autori poskytli aj:
Vybrané políčka mriežky
(1,9)
(9,9)
(5,5)
(1,1) (9,1)
Ako vidno, výsledkom mriežky je, že ideálnym štýlom vedenia je štýl (9,9). Hlavnou kritikou modelu je, že príliš zjednodušuje realitu – bez ohľadu na situáciu považuje (9,9) za ideálny štýl vedenia, pričom zabúda, že pôvodná štúdia v rámci základného výskumu Univerzity Ohio State, z ktorej mriežka vychádza, platila len pre určitú situáciu – vedenie bombardérov (tam je samozrejme vecná (teda technická) orientácia kombinovaná s orientáciou na ľudí, teda štýl „9,9“, vždy ideálnym štýlom vedenia)
Dohoda
Dohoda môže byť:
Absorptancia
Absorptancia alebo absorpčný faktor je fyzikálna veličina daná pomerom energie žiarenia pohlteného telesom a energie žiarenia na teleso dopadajúceho.
Sexuálna abstinencia
Sexuálna abstinencia je zdržanlivosť vo vzťahu k sexuálnemu styku a v širšom zmysle aj vo vzťahu k masturbácii. Môže byť:
Juhoafrická republika na Letných olympijských hrách 2008
Juhoafrickú republiku na Letných olympijských hrách 2008 v Pekingu v Číne reprezentovalo 136 športovcov v 19 športoch.
Základný výskum Univerzity Ohio State
Základný výskum Univerzity Ohio State alebo Základné štúdie v oblasti vedenia Univerzity Ohio State (angl. basic Ohio State leadership studies) alebo Škola Ohio (angl. Ohio School) je súhrnné označenie pre štúdie o štýle vedenia vykonané v rokoch 1945 až 1960 na Univerzite Ohio State.
Sixtus
Sixtus môže byť:
František Janeček (konštruktér)
František Janeček (* 23. január 1878, Klášter nad Dědinou – † 4. júl 1941, Praha ) bol český konštruktér a zakladateľ firmy Jawa.
Základný výskum Univerzity Ohio State
Na zredukovanie počtu dimenzií sa s dotazníkmi vykonali štúdie s faktorovými analýzami a jedna z nich (dotazník predkladaný posádkam lietadiel-bombardérov o ich veliteľoch – štúdia Halpina a Winera z roku 1957) ukázala, že viaceré zo spomínaných dimenzií sú vzájomne vysoko korelované a možno ich teda zredukovať na štyri faktory: Pretože sa v štúdii ukázalo aj to, že faktor I a faktor II spolu vysvetľujú až takmer 85 % rozptylu hodnôt, väčšina ďalších štúdií výskumu Univerzity Ohio State ignoruje faktor III a faktor IV a operujú len s faktorom I – orientácia na vzťahy a faktorom II – orientácia na úlohy
František Janeček (konštruktér)
Jeho starší brat Josef v období 1. svetovej vojny ťažil uhlie v Mutejoviciach. Po roku 1925 začal pracovať v Lhoticiach, kde ťažil antracit. Mladší brat Rudolf v Prahe vyrábal elektrické bojlery. František vyštudoval vyššiu priemyslovku v Prahe. Neskôr študoval jeden rok na vysokej škole v Berlíne, študoval tu elektrotechniku.
Po štúdiu v Berlíne nastúpil v roku 1898 do Kolbenových továren firmy Schuckert a spol. v Prahe. V roku 1901 ho firma vyslala do Holandska, kde v Maarssene postavil továreň na dynamoelektrické stroje. V tomto roku si tiež prihlásil svoj prvý patent. V roku 1904 sa vrátil späť do Čiech, tu už pracoval ako šéf dielní. V roku 1906 z Kolbenových tovární odišiel.
Súkromie
V roku 1901 sa v Nemecku oženil s dcérou miestneho starostu Johannou Carolinou van Strick Linschotten. 29. februára 1904 sa im narodil syn František Karel.
Bob's Burgers
Bob's Burgers je americký animovaný sitkom, ktorý vysiela stanica Fox od 9. januára 2011, v rámci nedeľňajšieho animovaného bloku seriálov, spolu so Simpsonovcami, Griffinovcami a i.
12. februára 2019 bola potvrdená desiata séria. Vysielať sa začala 29. septembra 2019.
Film založený na seriáli Bob's Burgers bude mať kinopremiéru 9. apríla 2021. Pôvodný dátum premiéry bol presunutý z 17. júla 2020 kvôli pandémii koronavírusu.
Dej
Seriál sa sústreďuje na rodinu Belcherovcov – Bob, Linda a ich deti Tina, Gene a Louise – a ich hamburgerovú reštauráciu.
Malajzia na Letných olympijských hrách 2008
Malajziu na Letných olympijských hrách 2008 reprezentovalo 33 športovcov.
Semenník (botanika)
thumb|upright=2|right|Kvet vanilky č.8-blizna, č.9-čnelka, č.10-spodný semenník dlhý niekoľko cm Semenník (ovarium) je spodná rozšírená časť piestika, v ktorej sa nachádza jedno alebo viac vajíčok. Vajíčka sú v semenníku umiestnené na tzv. semenici (placente). Placenta je parenchymatické pletivo vystieľajúce vnútorný povrch semenníka, ktoré sprostredkuje vyvíjajúcim sa vajíčkam výživu a umožňuje prerastanie peľových vrecúšok k vajíčkam v procese oplodnenia. Umiestnenie vajíčok na placente sa označuje ako placentácia. Podľa typu gynecea môžu byť vajíčka v semenníku umiestnené rôznym spôsobom. Rozlišujeme nasledovné typy placentácie: laminálna, marginálna, suturálna, bazálna.
Robert Tait McKenzie
Športová
Robert Tait McKenzie získal ako 65-ročný na Letných olympijských hrách 1932 v Los Angeles bronzovú medailu v disciplíne sochárstvo. Reprezentoval Kanadu.
Stará radnica
Stará radnica môže byť:
Stará radnica (Bratislava)
Stará radnica v Bratislave je historická budova na Hlavnom námestí v Bratislave a patrí medzi najstaršie budovy v Bratislave. Tvoria ju viaceré budovy, konkrétne Jakubov dom, Pawerov dom, Ungerov dom, a Aponiho palác, ktoré boli postavené v rôznych umeleckých slohoch. Pôvodná časť radnice je dom s vlastnou vežou na východnom okraji námestia. V súčasnosti v budove sídli Múzeum mesta Bratislavy.
Využitie
Budova sa používala ako mestská radnica od 15. storočia do neskorého 19. storočia. V tom období slúžila aj iným účelom, napríklad ako väzenie, mincovňa, miesto konania obchodov a osláv. Používala sa ako depozitár zbrojnice a mestský archív. Momentálne sa v budove nachádza Mestské múzeum s expozíciou o histórii Bratislavy. Medzi vystavované exponáty patria nástroje na mučenie, staromestské žaláre, historické zbrane, brnenia, maľby a miniatúry. Jednou z atrakcií je aj delová guľa vstavaná do steny veže, ktorú vystrelili Napoleonovi vojaci v 19. storočí.
.
Bellebrune
Bellebrune je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Saint-Sigismond (Loiret)
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Digitálny fotoaparát
thumb|Canon Powershot A95 right|thumb|Digitálna zrkadlovka
Digitálny fotoaparát je fotoaparát zaznamenávajúci obraz v digitálnej forme, takže môže byť okamžite zobrazený na zabudovanom displeji alebo nahraný do počítača. Od roku 2006 digitálne fotoaparáty na trhu dominujú.
Základnou funkciou digitálneho fotoaparátu je snímanie statických obrazov do podoby tzv. digitálnej fotografie a umožniť tak ich ďalšie spracovanie, napr. pomocou počítača, ich tlač či vyvolanie špeciálnou osvitovou jednotkou do výslednej podoby ako u klasickej fotografie.
Dnešné digitálne fotoaparáty ponúkajú okrem svojej základnej funkcie aj rad ďalších doplňujúcich a rozširujúcich funkcií, ktoré súvisia buď priamo alebo nepriamo so spracovávanými obrazovými údajmi. Fotoaparáty tak dokážu okrem obrazu zaznamenať aj pohyblivé scény vo forme videa alebo zvukový záznam vo forme ozvučeného videa alebo ako poznámky k odfoteným snímkam.
Rozdiel medzi takzvanou klasickou a digitálnou fotografiou je v spôsobe zachytenia obrazu. Pri výslednom produkte, papierovej fotografii, je veľmi ťažké zistiť, či fotografický obraz vznikol klasicky alebo digitálne. Pri klasickom fotoaparáte svetlo, ktoré do aparátu vstupuje, prechádza sústavou optických šošoviek a dopadá na film. To je prúžok plastu s vrstvou svetlocitlivých chemikálií, ktoré reagujú na dopadajúce svetlo a obraz zaznamenávajú. Pri digitálnom fotoaparáte svetlo dopadá na optický snímač zložený z niekoľkých miliónov na svetlo citlivých buniek, ktoré ho premieňajú na elektrické signály. Označenie napr. päťmegapixelový fotoaparát znamená, že snímač obsahuje približne päť miliónov na svetlo citlivých buniek. Každá bunka prevádza intenzitu svetla najčastejšie na jeden z 256 stupňov pomocou analógovo-digitálneho prevodníka. Okrem toho musí ešte spracovať aj informáciu o farbe. Digitálne fotoaparáty analyzujú najčastejšie 3 základné farby: červenú (red), zelenú (green) a modrú (blue). Z toho je odvodená skratka rgb, ktorá označuje farebný priestor s tromi základnými farbami. Kombináciou 3 farieb v 256 stupňoch vzniká celkom 16,7 milióna farebných odtieňov. Spracované informácie sa ukladajú na pamäťovú kartu do obrazových súborov – najčastejšie vo formáte jpeg, tiff alebo raw. Z pamäťovej karty možno tieto informácie vo forme obrázka uložiť do počítača a editovať, prezerať na televíznom prijímači či zálohovať na pamäťové média.
Dejiny
Prvým fotoaparátom, ktorý zaznamenával snímky do počítačových súborov, bol v roku 1988 Fuji DS-1P, používajúci 16 MB internej pamäti. V roku 1991 bola uvedená prvá digitálna zrkadlovka, Kodak DCS-100. Mala 1,3 Mpix senzor a stála 13 000 USD.
Zabudovaný displej prišiel s prístrojom Casio QV-10 (1995), prvým fotoaparátom zapisujúcim na karty CompactFlash bol Kodak DC-25 o rok neskôr.
Zrkadlovky
V oblasti digitálnych zrkadloviek bol zlomový rok 1999, keď Nikon uviedol model D1. Bola to prvá digitálna zrkadlovka vyvinutá samostatne tradičným výrobcom s cenou pod 6 000 USD, čo už bolo dosiahnuteľné pre profesionálnych fotografov a ďalších náročných používateľov. Zrkadlovka používala objektívy s bajonetom Nikon F, takže vtedajší zákazníci Nikonu mohli využiť objektívy, ktoré už vlastnili.
V roku 2003 Canon predstavil šesťmegapixelový EOS 300D, prvú digitálnu zrkadlovku s cenou pod 1 000 USD, určenú hlavne pre amatérov.
Vďaka zlacňovaniu naďalej stúpala ich popularita, no od roku 2013 postupne ich predaje klesajú, zrejme vďaka nedostatku vylepšení (posledné zásadné vylepšenie bola od roku 2008 možnosť nahrávať video: prvý model s videom bol Nikon D90) a konkurencii skladnejších a stále sa zlepšujúcich bezzrkadloviek.
Profesionálne zrkadlovky sú kráľovskou triedou digitálnej fotografie. Obsahujú optický systém klasickej konštrukcie, teda so zrkadlom, matnicou a pentagonálnym hranolom. Implementovaný snímací čip je obyčajne typu APS-C alebo full-frame. Profesionálne zrkadlovky súčasnosti sú dvojaké: všetko v jednom, teda telo je napevno spojené s objektívom; druhý typ tvorí značne väčšia skupina prístrojov s vymeniteľnými objektívmi. Funkčná výbava je prispôsobená potrebám profesionálnych fotografov, prioritou sú manuálne režimy. Rovnako je prispôsobené aj ovládanie a široká ponuka príslušenstva.
Bezzrkadlovky
Keďže zrkadlovky majú niektoré zásadné problémy (neskladnosť, mechanické časti, ktoré môžu zhoršovať kvalitu či prístroj spomaľovať, v optickom hľadáčiku nevidno video ani náhľad expozície, atď), vznikli aj ďalšie typy fotoaparátov s výmennými objektívmi, ktoré sa snažia ich problémy riešiť: Prvá bezzrkadlovka Panasonic Lumix DMC-G1 (2008) mala ešte tvar podobný zrkadlovkám (aj vďaka elektronickému hľadáčiku), Olympus PEN E-P1 (2009) už bol omnoho skladnejší (mal hranatejšie telo a skladací setový objektív). Dnes už bezzrkadlovky vyrábajú všetci väčší výrobcovia fotoaparátov.
Koncept SLT využíva len Sony, prvé dva modely A55 a A33 boli predstavené v roku 2010.
Kompaktný fotoaparát je bezzrkadlovka, ktorej telo a objektív tvorí jeden celok. Kompaktné fotoaparáty možno podľa ich vlastností rozdeliť na niekoľko skupín: Niektoré bezzrkadlovky sú vybavené okrem LCD displeja i elektronickým hľadáčikom. Ukazuje presne to, čo vidí snímač.
Psychodynamická teória
Psychodynamická teória alebo Teória výmeny medzi vedúcim a členom alebo Teória LMX (skr. z angl. leader-member exchange) je teória štýlu vedenia. Definuje efektívny štýl vedenia ako funkciu psychodynamickej výmeny (nepísaných dôhod o vzťahoch) medzi vedúcim a členmi skupiny (podriadenými). Vedúci podriadených riadia a usmerňujú prostredníctvom vplyvu, ktorý im podriadení dovolia. Vedúci môžu mať s každým podriadeným špecifický vzťah (tzv. „dyádu“). Podstatou teórie je porozumenie sebe samému a inými ľuďom.
Najznámejšia teória LMX je Teória vertikálneho dyádového spojenia Roberta Lidena a Georga Graena, podľa ktorej nadriadení oddane a tvrdo pracujúcich podriadených odmieňajú tým, že im venujú pozornosť, zatiaľ čo k ostatným pristupujú neosobne a rigidne. Konkrétne majú nadriadení často „vnútornú skupinu“ podriadených, ktorým dôverujú a ktorým zveria vysokú zodpovednosť, vplyv na rozhodovanie a prístup k zdrojom; podriadení vnútornej skupiny na oplátku pracujú tvrdšie, majú na starosti viac administratívnych povinností a sú oddanejší danej úlohe a lojálnejší nadriadenému.
Lety (okres Praha-západ)
Lety sú obec v Česku v okrese Praha-západ v Stredočeskom kraji. 1. januára 2012 tu žilo 1 354 obyvateľov, z toho 654 mužov a 700 žien, pričom priemerný vek v obci bol 37,5 roka (muži 36,5 roka, ženy 38,5 roka).
Rast veľkosti Európskeho parlamentu
V tejto tabuľke vidíme rast veľkosti Európskeho parlamentu od jeho založenia až do současnosti. Počet členov sa zvýšil z 78 v roku 1952 na súčasný počet 751.
Tannenbaumovo-Schmidtovo kontinuum
Tannenbaumovo-Schmidtovo kontinuum alebo kontinuum vedenia alebo teória premenného správania (z rokov 1958/?1973) je teória štýlu vedenia. Je to vlastne pokus o zhrnutie dovtedajších starších delení štýlov vedenia (najmä Lewina, Lippitta a Whita) a jeden z prvých pokusov o situačný prístup.
Model najprv poskytuje prehľad 7 základných foriem štýlov vedenia v podobe akéhosi kontinua medzi jedným extrémom „vedenie orientované na manažéra“ (manager-centered leadership) a druhým extrémom „vedenie orientované na podriadeného“ (subordinate-centered leadership):
Z uvedených štýlov vyplýva, že autori považujú za rozhodujúci faktor pri rozlišovaní štýlov vedenia mieru delegácie. Prínos tohto zoznamu je v prehľadnej klasifikácii alternatívnych štýlov vedenia a ich zoradení do logického poradia.
Potiaľto je model čisto deskriptívny. Model má však aj preskriptívnu a situačnú zložku: Autori totiž dodávajú, že na to, aby manažér zvolil správny štýl vedenia (z uvedených 7), musí zvážiť situačné faktory, a to:
Miestna cesta
Miestna cesta je „pozemná komunikácia, ktorá je súčasťou dopravného vybavenia určitého sídelného útvaru alebo vytvára dopravné spojenie v jeho záujmovom území.“
Delenie miestnych ciest podľa urbanisticko-dopravnej funkcie :
Podľa vyhlášky č. 35/1984 Zb. sa miestne cesty rozdeľujú do štyroch tried :
Triedy miestnych ciest je potrebné odlišovať od tried ciest (tie sú tri - cesty I., II. a III. triedy). Cestná komunikácia môže tvoriť prieťah obcou po jej jednej alebo viacerých miestnych komunikáciách a tieto môžu mať odlišné triedy.
Dohoda (prvá svetová vojna)
thumb|Vojenské spojenectvá v Európe pred 1. svetovou vojnou thumb|Ruský plagát znázorňujúci Trojdohodu Dohoda (zastarano Antanta z 🇫🇷) bol vojensko-politický blok, systém spojeneckých zmlúv uzavretých proti Trojspolku. Pôvodne sa volala aj Trojdohoda (Rusko, Francúzsko, Spojené kráľovstvo), neskôr počas prvej svetovej vojny aj Štvordohoda alebo Veľká päťka.
Základom boli zmluvy:
Počas prvej svetovej vojny sa Dohoda rozrástla na koalíciu 11 štátov (pribudlo Srbsko, Belgicko, Taliansko, USA, Rumunsko, Grécko, Japonsko, Čína).
Pásomnica dlhočlánková
Pásomnica dlhočlánková (Taenia solium) patrí medzi pásomnice radu kruhoviek. Uhor (cysticercus) sa tvorí v svalstve ošípaných aj diviakov, dospelá parazituje u človeka.
Abstinencia (ekonómia)
Abstinencia v ekonómii bol termín používaný v 19. storočí na označenie šetrenia v podobe dobrovoľného zníženia spotreby. Prvýkrát ho použil anglický ekonóm Nassau William Senior vo svojej teórii úrokovej sadzby. Tvrdil, že tvorba kapitálového tovaru vyžaduje úspory s cieľom zvýšiť zásobu kapitálu a vytvoriť tak predpoklad na zvýšenie spotreby v budúcnosti. Ďalší anglický filozof a ekonóm John Stuart Mill toto chápanie rozšíril o odmenu za obetovanú spotrebu kapitálu: trvá totiž určitý čas, kým kapitálové tovary vyrobia príslušné spotrebné komodity a jednotlivec tak musí na zisk z investície čakať. Ide vlastne o platbu vo forme úroku. Obidva tieto aspekty abstinencie tvoria teóriu ponuky úspor ktorá v spojení s dopytom po investíciách vysvetľuje existenciu kladnej úrokovej sadzby. Zdôvodňuje morálny základ zisku ako odmeny za abstinenciu.
Sainte-Geneviève-des-Bois (Loiret)
Sainte-Geneviève-des-Bois je francúzska obec, ktorá sa nachádza v departemente Loiret, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Mickaël Landreau
Mickaël Vincent André-Marie Landreau (* 14. máj 1979, Machecoul, Francúzsko) je francúzsky profesionálny futbalista momentálne hrajúci za klub Lille OSC vo francúzskej najvyššej ligovej súťaži. Vo Francúzskej reprezentácii odohral medzi rokmi 2001 – 2008 11 reprezentačných zápasov.
FC Nantes
Svoje futbalové začiatky začal v akadémii klubu Nantes. Jeho prvý súťažný zápas za prvý tím Nantes odchytal v roku 1996, v zápase proti SC Bastia pri remíze 0 – 0. Od tohto roku zostal v základe mužstva pre svoje dobré výkony v bránke. O rok neskôr dostal pozvánku od francúzskej federácii na majstrovstvá sveta juniorov.
Brankárskou jednotkou bol až desať rokov a v júli 2005 odohral svoj 300 ligový zápas za Nantes, a stal sa oporou tímu pri úspechov na prelome tisícročia. Potom čo získal s klubom v rokoch 1999 a 2000 Coupe de France, prišiel aj titul Ligue 1 za rok 2001.
Po sezóne 2005/06 mu vypršala v klubu zmluva. Na tlačovej konferencii vyhlásil, že po trinástich rokoch opúšťa FC Nantes. Jeho hlavným dôvodom boli nové výzvy v inom perspektívnejšom klube.
Paris Saint-Germain FC
Jeho novým klubom sa stal Paris Saint-Germain FC. Stalo sa tak dňa 15. mája 2006 keď podpísal s klubom štvorročný kontrakt. Do tímu sa dobre etabloval a stal sa brankárskou jednotkou, keď odsunul brankárov Jérôme Alonza a Nicolasa Cousina. Taktiež sa stal veľmi obľúbení medzi fanúšikmi PSG.
Dňa 5. augusta 2006 debutoval v zápase proti FC Lorient, pri prehre 2 – 3. V ostatných troch sezónach v PSG odohral všetkých 38 ligových zápasov. Svoj posledný zápas v PSG odchytal na konci sezóny 2008 – 09, v zápase proti AS Monaco FC, pri remíze 0 – 0.
Jeho pôsobenie v PSG ukončil príchod Grégoryho Coupeta so zahraničia. Najprv vedenie klubu si chceli obidvoch podržať v klube. Ale po čase sa špekulovalo že Mickaël pôjde na hosťovanie do Realu Madrid, aby robil brankársku dvojku Ikerovi Casillasovi. Ale nakoniec sa rozhodol že pravdepodobne prestúpi do iného klubu.
Lille OSC
Po sezóne 2008 – 09 prestúpil za 2 milióny € do klubu Lille OSC. Mal nahradiť veterána Grégoryho Malickiho, ktorý prestúpil do Dijon FCO. Ale po piatych dňoch po podpise zmluvy si na tréningu natiahol krížne väzy a pauzoval až šesť mesiacov. Počas jeho zranenia ho nahradil na desať ligových zápasov Ludovic Butelle.
Svoj debut v tíme zažil dňa 22. októbra 2010, v zápase Európskej lige, proti tímu FC Janov pri výhre 3 – 0. Svoj ligový debut odohral 30. októbra 2010, proti tímu Grenoble Foot 38, pri výhre 2 – 0. V sezóne 2010 – 11 dopomohol klubu získať Ligue 1, celkovo tretí zisk a prvý od roku 1954. Taktiež sa stal prvým hráčom histórii, ktorí hral v Trophée Des Champions s tromi rozličnými klubmi.
Reprezentačná kariéra
Mickaël bol nominovaní v reprezentácii na majstrovstvá sveta v roku 2006 trénerom Raymondom Domenechom. Napriek tomu, že bol na poste tretieho brankára za Fabienom Barthezom a Grégorym Coupetom, mal číslo dresu 1. Po majstrovstvách sa stal reprezentačnou dvojkou po odchode Fabiena Bartéza. Ale prekvapujúco sa nedostal do nominácii na EURO 2008, keď mu obsadili miesto Grégory Coupet, Steve Mandanda a Sébastien Frey.
Trofeje
Paris Saint-Germain
Lille
Skarn
Skarn je premenená hornina obsahujúca Ca-silikáty (najmä granát a pyroxén), ktoré vznikali metasomatózou za zvýšených teplôt počas kontaktnej alebo regionálnej metamorfózy najčastejšie na kontaktoch magmatickej intrúzie s karbonátmi, zriedkavo i silikátmi. Skarny sú významným zdrojom niektorých prvkov.
Označenie skarn, pôvodne švédsky banícky termín do odbornej literatúry zaviedol v roku 1911 V.M. Goldschmidt.
Klasifikácia
Skarny sa rozdeľujú podľa minerálneho zloženia ale i podľa postavenia voči intrúzii. V okolí intrúzie vznikajú exoskarny, zatiaľ čo v nej samotnej vznikajú endoskarny. Reakčné skarny alebo taktity vznikajú na styku silikátových a karbonátových hornín, patria k nim i ekonomicky významné Fe-skarny. Podobne sa na základe chemického a minerálneho zloženia vyčleňujú Ca-skarny (pôvodne vápence) a Mg-skarny (pôvodne dolomity). Infiltračné skarny vznikajú na kontakte granitoidnej intrúzie a karbonátov v dôsledku veľkého kontrastu chemického zloženia oboch hornín, čo má za následok tzv. bimetasomatózu, teda obojstrannú difúziu prvkov v roztokoch za vzniku vápenato-silikátových minerálov.
Vznik
Skarny najčastejšie vznikajú na kontakte karbonátov (vápence a dolomity) s granitoidnými intrúziami, ale v širšom ponímaní sa do tejto skupiny hornín zaraďujú aj vápenato-silikátové horniny v inej geologickej situácii, preto nie je pojem skarn genetický ale viac paragenetický. Paragenéza charakterizuje určitú asociáciu minerálov.
Metasomatóza je proces, pri ktorom v dôsledku prínosu horúcich fluíd, najmä magmatického, ale aj metamorfného, meteorického (zrážková voda) ale aj morského pôvodu, dochádza k prínosu minerálnych látok do pôvodnej horniny. Tá následne mení svoje zloženie. V rôznom geologickom prostredí tak môže dôjsť vzniku hornín veľmi odlišného minerálneho zloženia a vlastností. V okolí intrúzií vznikajú v dôsledku pohybu fluíd špecifické zóny: smerom od plutónu sú to granátovo-pyroxénová zóna (spočiatku s prevahou granátu, ďalej od intrúzie s prevahou pyroxénov), neskôr wollastonitová zóna až hornina postupne prechádza do mramoru.
Minerálne zloženie
náhľad|vpravo|Skarn v polarizačnom mikroskope pri skrížených nikoloch, pozorovateľný [[kalcit, pyroxén, kremeň]] Sú to silikátové horniny, ktoré vznikali premenou uhličitanov, ktoré sú v ich štruktúre stále prítomné. Skarn vzniká reakciou medzi uhličitanmi a roztokmi minerálov, ktoré boli uvolnené z tuhnúcej magmy. Granátoovo-pyroxénové skarny (Ca-skarny) sú často takmer monominerálne. Tvoria ich najmä silikáty bohaté na Mg, Ca alebo Fe, sú to napríklad granáty ako andradid a grosulár. Spomedzi pyroxénov sa obvykle o hedenbergit alebo diopsid. V tomto type skarnov možno nájsť aj amfoboly, vezuvián, wollastonit, epidot a mnohé iné minerály ako kremeň, kalcit, magnezit, pyrit, chalkopyrit, sfalerit a molybdenit. Mg-skarny môžu okrem predošlých obsahovať aj forsterit, spinel, flogopit, humit či ludwigit. Silikátové skarny sa od vápenatých skarnov líšia najmä prítomnosťou skapolitu.
Najčastejšie majú zelenú alebo červenú farbu. Výnimkou však nie sú ani šedé, hnedé, čierne alebo svetlé variety.
Ekonomický význam
Skarn býva veľmi často významným zdrojom rôznych kovov, ako napríklad medi, železa, molybdénu, wolfrámu, zlata, olova, cínu a zinku. V skarnoch najčastejšie vzniká magnetitová mineralizácia, neskôr sa môže objaviť i ďalšie, hlavne sulfidy. Ložiská tohto typu sú označované ako kontaktne-metasomatické, kontaktne-pneumatolické alebo pyrometasomatické.
Ložiská a výskyty vo svete
Skarny tvoria významné ložiskové akumulácie rôznych druhov surovín. Veľký význam v minulosti mali Fe-skarny, ktoré boli často dobývané v Európe vďaka svojej vhodnej pozícií. Dnes sú tieto ložiská ťažené napríklad na v Rusku na Urale (Magnitnaja Gora), v USA (Iron Spring, Iron Mountain) a Rumunsku (Ocna de Fer). Veľmi významné sú tiež skarnové ložiská wolfrámu, ktoré tvoria väčšinu svetových zásob tohto kovu, sú to napríklad King Island Mine v Tazmánii alebo kanadské ložisko MacTung. Ekonomicky nevýznamné výskyty skarnov sú známe aj z mnohých lokalít po celom svete.
V Česku prevládajú Fe-skarny (Malešov, Vlastějovice, Přísečnice, Měděnec) nad Ca-skarnami (Žulová, Jáchymov) a Mg-skarnami (Borovina pri Třebíči).
Ložiská a výskyty na Slovensku
Väčšina skarnov na Slovensku je viazaná na neovulkanity. Fe-skarny sú známe napríklad z lokalít Vyhne-Klokoč, Tisovec, alebo Hodruša-Hámre. Cu-Pb-Zn skarny boli objavené na lokalite Zlatno.
Zriedkavejšie výskyty Ca-skarnov sú známe z modranského masívu Malých Karpát z okolia Dubovej a Modry-Harmónie.
Alkimedón z Aiginy
Alkimedón (Alkimedón) bol v roku 460 pred Kr. olympijský víťaz v zápasení dorastencov.
Alkimedón z Aiginy bol na 80. olympijských hrách korunovaný vencom za víťazstvo v zápasení dorastencov. Jeho víťazstvo z Olympie ospieval v oslavnej lyrickej básni Pindaros, naslávnejší starogrécky predstaviteľ zborovej lyriky, ktorý podľa vlastných slov chcel „pamätník slávy víťaza pred zrakom všetkých vztýčiť." Pindaros uvádza, že bol bratom atléta Timosthena, víťaza nemejských hier. Významnú časť básne venuje kráse jeho domovského mesta, jeho tradíciam, miestnym hrdinom a bohom. Ďalšia sloha je venovaná Melesiovi, jeho znamenitému trénerovi, vychovávateľovi množstva mladých talentov. Pokiaľ ide o Alkimedonta, nevyzdvihuje jeho víťazstvo, ale jeho mladosť a mužnosť, a prosí tiež bohov, aby požehnali jeho život, vrátane jeho rodinných príslušníkov.
Zápasenie dorastencov sa stalo olympijskou disciplínou na 37. hrách v roku 632 pred Kr. a jej prvým víťazom bol Hipposthenes zo Sparty. Zápasenie (palé) sa podobalo nášmu „gréckorímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Beverly Hills
náhľad|Beverly Hills náhľad|Beverly Hills v roku 1993 náhľad|Beverly Hills - ulica Rodeo Drive Beverly Hills je mesto v západnej časti Los Angeles County (metropolitná oblasť Los Angeles). Beverly Hills spolu s mestom West Hollywood a dvoma štvrťami Los Angeles - Bel-Air a Holmby Hills patria do tzv. Zlatého trojuholníka (Golden Triangle), teda do jednej z najbohatších oblastí Kalifornie a takisto celých Spojených štátov.
Cesta III. triedy
náhľad|Cesta III. triedy číslo 2714 (staré číslo 508045) v obci [[Mládzovo, okres Poltár]]
'''Cesta III. triedy''' je cesta na Slovensku a v Česku, ktorá má význam najmä pre dopravu medzi menšími obcami a doplňuje cestnú sieť ekonomicky a dopravne zdôvodnenými cestnými prepojeniami. Zabezpečujú prepojenie obcí na cesty I., resp. II. triedy. Z hľadiska dĺžky cestnej siete predstavujú cesty III. triedy väčšinu (k 1. 1. 2016 bolo na Slovensku evidovaných 10 363 km ciest III. triedy z celkovej dĺžky 18 031 km všetkých cestných komunikácií, čo predstavuje 57,5 % dĺžky).
Na Slovensku podľa platnej legislatívy vlastnia cesty III. triedy samosprávne kraje, ktoré ich spravujú prostredníctvom svojich organizácií zriadených na tento účel. Jediné výnimky sú prejazdné úseky cez Bratislavu a Košice, kde ich vlastnia tieto mestá.
Od 1.1.1950 boli cesty III. triedy v Česko-Slovensku rozdelené do 3 tried a očíslované (vyhláška Ministerstva techniky o převzetí a roztřídění silnic č. 1199/1949 Ú.l.I). Pre cesty III. triedy bol zavedený systém číslovania štvorcifernými až šesťcifernými číslami, kde prvé tri číslice vždy odkazujú na nadradenú cestu I. alebo II. triedy, ku ktorej bola cesta III. triedy podľa svojej polohy priradená (v prípade ciest I. triedy bolo číslo doplnené do trojciferného predsunutými nulami), a nasledujúce jedna až tri číslice vyjadrovali poradové číslo cesty v rámci ciest III. triedy priradených k tej istej nadradenej ceste vyššej triedy. V Česku zostal tento systém číslovania doteraz zachovaný bez zmeny, na Slovensku so zavedením cestnej databanky boli poradové čísla doplnené na trojciferné, čím boli všetky čísla ciest III. triedy rozšírené na šesťciferné. K 1.5.2015 boli všetky cesty III. triedy na Slovensku prečíslované na úplne nová štvormiestné čísla, pričom jednotlivým okresom je vyhradený interval, v rámci ktorého sú čísla priraďované.
Spolu sa na Slovensku k 1.5.2015 evidovalo 2106 ciest III. triedy.
Portál EÚ pre zdravie
Portál EÚ pre zdravie je oficiálny verejný portál Európskej únie o verejnom zdraví. Obsahuje informácie a údaje o otázkach a činnostiach súvisiacich so zdravím na európskej aj medzinárodnej úrovni. Hlavným cieľom tohto tematického portálu je poskytnúť občanom Európy jednoduchý prístup ku komplexným informáciám o iniciatívach a programoch EÚ v oblasti verejného zdravia. Portál má napomôcť plneniu cieľov EÚ v oblasti verejného zdravia ako dôležitý nástroj na pozitívne ovplyvňovanie správania a podporu neustáleho zlepšovania verejného zdravia vo všetkých 27 členských štátoch EÚ.
Cieľové publikum
Portál Zdravie EÚ sa orientuje na tých, ktorí chcú mať čerstvé informácie o otázkach s dosahom na ich zdravie, ako aj na tých, ktorí chcú sledovať aktuálny vývoj politík a rozhodnutí prijatých na európskej, vnútroštátnej a medzinárodnej úrovni. Portál je zároveň zdrojom informácií pre profesionálnych zdravotníkov, štátnu správu, tvorcov politík a zainteresované strany. Dodržiava medzinárodne uznávané pravidlá zjednodušovania prístupu pre starších a postihnutých ľudí. Odborným používateľom Portál poskytuje prístup k štatistickým databázam s údajmi o verejnom zdraví.
Zámery
Portál je iniciatívou Programu Spoločenstva v oblasti verejného zdravia 2003 – 2008 a má umožniť širšie zapojenie jednotlivcov, inštitúcií, združení, organizácií a orgánov do sektora zdravotníctva cez podporu konzultácií a účasti. V tomto rámci sa pozornosť sústreďuje na právo európskeho obyvateľstva na jednoduché, jasné a vedecky podložené informácie o opatreniach na ochranu zdravia a prevenciu chorôb. Jedným z hlavných zámerov portálu je uviesť do povedomia, že ľudia sa spolupodieľajú na zodpovednosti za zlepšovanie svojho zdravia. Zvýšené povedomie o rôznych činnostiach a programoch EÚ v oblasti verejného zdravia umožnia širokej verejnosti prispievať k nim a podporovať ich.
Dostupné informácie
Prístup k potrebným informáciám je možný prostredníctvom jednoduchej štruktúry, ktorá predstavuje zdravotné aspekty s dosahom na jednotlivcov a ich prostredie. Každá téma je prepojená s príbuznými vedľajšími témami, kde sa nachádza ucelený súbor informácií a odkazov na politiky a činnosti v Európskej únii. Vnútroštátne politiky na jednotlivé témy možno nájsť v časti venovanej členským štátom. V osobitnej časti sú informácie o príspevkoch európskych mimovládnych organizácií a medzinárodných organizácií k rozvoju verejného zdravia. V niektorých prípadoch vedú na stránku o žiadanej problematike viacvrstvové odkazy. Časti o novinkách, hlavných aktuálnych udalostiach Európy a tlačových správach umožňujú získať aktuálne informácie a zapojiť sa do významných rozhodnutí a udalostí v oblasti zdravotníctva na vnútroštátnej, cezhraničnej a medzinárodnej úrovni. Portál zároveň sprístupňuje legislatívne akty prijaté inštitúciami Spoločenstva a publikácie EÚ s cieľom poskytnúť jednoduchý prístup k cieľom Európskej únie a prostriedkom použitým na ich dosiahnutie.
Sluch
right|thumb Sluch je jeden z piatich zmyslov človeka, ktorý je asi najvýznamnejší pri komunikácii s inými ľuďmi. Počúvaním trávime veľa času a sluch predstavuje rýchly a účinný spôsob získavania informácii.
Zvuk
Zvuky sa šíria vo vlnách. Frekvencia zvukových vĺn sa meria v hertzoch (Hz) a hlasitosť v decibeloch (dB). Človek dokáže vnímať 300 000 rôznych zvukov frekvencie 16 – 20 000 Hz a hlasitosti menej ako 1db hluk 130 dB môže spôsobiť až trvalé poškodenie sluchu.
Poruchy sluchu
Väčšine ľudí sa sluch s pribúdajúcimi rokmi zhoršuje. Dochádza k zhrubnutiu bubienka, sluchové kostičky sú menej pohyblivé a chvenie sa neprenáša do vnútorného ucha. Ušné infekcie môžu tiež poškodiť ušný bubienok a časom viesť až k ohluchnutiu. Niektoré formy hluchoty sú zapríčinené poranením vnútorného ucha.
Dorozumievanie s nepočujúcimi ľuďmi je možné buď posunkovou rečou, písaním alebo rozprávaním, ale pomaly a plynule artikuláciu. Každý by si mal dávať pozor pri počúvaní rádia, ktorého dlhodobé počúvanie vedie k postupnému ohluchnutiu. Rozlišuje sa vrodená a získaná hluchota.
Gregoriánsky kalendár
náhľad|Umelecké zobrazenie reformy kalendára na sarkofágu pápeža [[Gregor XIII.|Gregora XIII. v Bazilike svätého Petra od Camilla Rusconiho. Pápež je zachytený v spoločnosti matematikov a astronómov pri rozhovoroch o zavedení nového kalendára]]
Gregoriánsky kalendár je kalendár nazvaný podľa rímskeho pápeža Gregora XIII., ktorý bol prijatý v roku 1582 a je používaný doteraz. Jeho cieľom bolo odstránenie nesúladu medzi dĺžkou trvania kalendárneho a slnečného roku. Rok má v tomto kalendári dĺžku 365,2425 dňa, čím sa od astronomického roku líši iba o tri desaťtisíciny dňa. Jarná rovnodennosť pripadá každý rok presne na 21. marca.
Do uvedeného roku v celom kresťanskom svete platil juliánsky kalendár, ktorý ešte v 1. storočí pred Kr. zaviedol Gaius Iulius Caesar. On reformoval pôvodný rímsky kalendár najmä pre potrebu prakticky vyriešiť problém počtu dní v roku. Jeho veľkým nedostatkom bol výpočet, na ktorom bol založený. Oproti solárnemu roku sa kalendárny oneskoroval každoročne o 11 minút a 14 sekúnd. Keď sa každé štyri roky pridal celý deň, bolo to o 44 minút a 52 sekúnd viac ako malo byť a takto sa nový rok slávil o spomínaný čas neskôr, ako sa v skutočnosti začal. Ku koncu letopočtu robila táto odchýlka okolo troch štvrtín dňa, ku koncu 4. storočia to boli už tri dni, v 13. storočí sedem a v 16. storočí dokonca desať dní. V čase zavedenia juliánskeho kalendára bola jarná rovnodennosť 25. marca, v čase prvého nicejského koncilu (v roku 325) pripadla na 21. marca, čo ostal potom fixný dátum jarnej rovnodennosti, lebo bol veľmi dôležitý pri určovaní dátumu Veľkej noci a iných pohyblivých cirkevných sviatkov. Avšak v 16. storočí pripadla skutočná jarná rovnodennosť na 11. marca a jesenná na 11. septembra, pričom najkratší deň bol 11. december a najdlhší 11. jún.
Takáto odchýlka bola príliš citeľná na to, aby ju bolo možné ignorovať a počas celého stredoveku sa ju mnohí snažili odstrániť. Na to však bolo nevyhnutné nielen určiť presnú odchýlku spôsobenú nedostatkom juliánskeho kalendára, ale aj nájsť praktický spôsob, ako sa tomu v budúcnosti vyhnúť. Aj preto sa reforma odďaľovala, hoci bola čím ďalej tým nevyhnutnejšia. Hlavne bolo treba dosiahnuť, aby jarná rovnodennosť opäť pripadla na 21. marca. Touto záležitosťou sa zaoberali aj cirkevné koncily – bazilejský, piaty lateránsky ako aj tridentský v roku 1563.
V roku 1582 túto snahu zavŕšil pápež Gregor XIII., podľa ktorého dostal nový kalendár svoje meno – gregoriánsky. Navrhol ho ale neapolský fyzik a astronóm Aloysius Lilius (asi 15101576), pričom vyriešil dva kľúčové problémy – odstránenie časovej odchýlky desiatich dní a zabránenie, aby sa to v budúcnosti opakovalo zavedením prestupných rokov.
Prvý problém sa podarilo odstrániť bez ťažkostí. Desať prebytočných dní sa jednoducho vynechalo a kalendár sa tak zosúladil s očakávaným stavom. Gregor XIII. v pápežskej bule Inter gravissimas z 24. februára 1582 nariadil, aby po 4. októbri 1582 hneď nasledoval 15. október.
Aby podobná odchýlka viac nenastala, bolo rozhodnuté vynechávať tri prestupné roky počas každých štyroch storočí, a tak zamedziť vzniku troch nadbytočných dní, ktoré by sa naakumulovali počas tohto obdobia. Konkrétne to znamenalo, že roky na konci storočí sú prestupné iba vtedy, ak sú deliteľné číslom 400 bezo zvyšku, napr. roky 1600, 2000, 2400 a pod. Ale roky 1700, 1800, 1900, 2100 a ďalšie sú neprestupné:
Stanovili sa tiež ďalšie detaily, z ktorých vyplynulo, že na každých štyristo rokov vychádza deväťdesiatsedem prestupných rokov. Takýmto spôsobom sa zabezpečila vysoká presnosť, ktorá je bohato dostačujúca. Rok má v tomto kalendári dĺžku 365,2425 dňa, čím sa od astronomického roku líši iba o tri desaťtisíciny dňa. Táto chyba narastie na rozdiel jedného dňa až o 3600 rokov.
Rozdiel medzi gregoriánskym a juliánskym kalendárom je v súčasnosti trinásť dní. Tento stav potrvá až do 1. marca 2100, kedy o jeden deň narastie.
Gregoriánsky kalendár nazývaný aj „nový“ alebo „novoštýlový“ prijala väčšina katolíckych krajín takmer okamžite, väčšinou v rozmedzí rokov 15821584. Na území Čiech a Moravy to bolo pravdepodobne v roku 1584, na území Slovenska asi o tri roky neskôr. Nekatolícke krajiny ho prijímali veľmi pomaly. Protestantské oblasti Nemecka ho akceptovali čiastočne v roku 1700 a úplne až v roku 1775. Veľká Británia a jej zámorské kolónie ho zaviedli v roku 1752, keď už bola odchýlka jedenásť dní. Pre nich preto po 2. septembri 1752 nastal 14. september. Japonsko ho prijalo až v roku 1873.
Zvláštna je situácia v krajinách vyznávajúcich pravoslávne náboženstvo. Tie ho oficiálne prijali až v dvadsiatom storočí (napr. Rusko v roku 1918 a Grécko až z roku 1923). Kým však pre civilné účely je v platnosti gregoriánsky kalendár, pre cirkevné účely sa naďalej používa kalendár juliánsky alebo kombinácia juliánskeho a gregoriánskeho kalendára.
North Vancouver (mesto)
North Vancouver sa nachádza v kanadskej provincii Britská Kolumbia priamo oproti mestu Vancouver, na severnej strane fjordu Burrard Inlet. Je to najmenšie a najviac zastavané mesto na severe fjordu.
left|thumb|Poloha mesta v rámci regionálneho okresu Metro Vancouver Aj keď má vlastný priemysel, vrátane lodnej dopravy, chemického priemyslu a filmovej produkcie je mesto zvyčajne považované za predmestie Vancouveru.
Geografia
Mesto North Vancouver je od Vancouveru na juhu oddelené fjordom Burrard Inlet. Z troch ďalších strán ho obkolesuje okres North Vancouver. Mesto je relatívne dosť zaľudnené s niekoľkými výškovými obytnými budovami v oblastiach Central Lonsdale a Lower Lonsdale. Mesto je spolu s okresmi North Vancouver a West Vancouver zvyčajne označované ako North Shore.
Dejiny mesta
North Vancouver je najstaršie osídlenie na brehu fjordu, staršie ako Vancouver a druhé najstaršie v oblasti, iba New Westminster na rieke Fraser je starší. V oblasti sa po jej objavení európanmi začal výrub douglasovej borovice v panenských lesoch na okolí bývalého mesta Moodyville. V roku 1860 v ňom bola postavená píla, poháňaná vodným prúdom a následne na jej okolí vyrástli obytné domky, škola a pošta. Onedlho bolo založené mesto North Vancouver, ktoré v tej dobe v sebe zahŕňalo celé pobrežie North Shore, od Deep Cove po Dundarave. Mesto postihol v 90. rokoch 19. storočia a v roku 1907 finančný krach, ktorý mladé mesto priviedol až ku bankrotu. Následkom bolo oddelenie častí oblasti a založenie okresov West Vancouver a North Vancouver, pričom mestu North Vancouver ostal len zlomok z jeho bývalej oblasti.
V medzivojnovom období pokračovala výstavba nových píl a malých fariem v oblasti. Neďaleké pohorie North Shore sa stalo vyhľadávanou turistickou atrakciou. Na jeho svahoch vyrástli nové zjazdovky a v Grouse Mountain a Mount Seymour lyžiarske strediská. Voda z hôr steká do riek Capilano, MacKay, Mosquito, Lynn a Seymour.
Veľká hospodárska kríza opäť spôsobila bankrot mesta, zatiaľ čo druhá svetová vojna znamenala pre mesto veľkú vzpruhu a rozbehnutie veľkej stavby lodí. Snaha o zaistenie ubytovania pre zamestnancov lodenice viedla k nárastu výstavby, ktorá pokračovala aj v povojnovom období. Medzitým sa North Vancouver stal obľúbenou obytnou zónou.
Doprava
thumb|Most Lions Gate Bridge Mesto North Vancouver je s Vancouverom spojené kompou SeaBus a dvomi mostami - mostom Lions Gate Bridge a mostom Ironworkers Memorial Second Narrows Crossing. Hlavnou ulicou v meste je Lonsdale Avenue, ktorá začína u Lonsdale Quay a smeruje na sever ku 29th Street, kde ďalej pokračuje do okresu North Vancouver a končí pri ceste Rockland Road. Diaľnica Highway 1, súčasť transkontinentálnej diaľnice Trans-Canada Highway pretína severnú časť mesta. V mestskom obvode sa na nej jazdí bez poplatku.
V meste sú tri diaľničné nájazdy:
Obyvateľstvo
thumb|Most Ironworkers Memorial Second Narrows Crossing
Fargo
Fargo môže byť:
Satinovanie
Satinovanie (frost efekt) je narušenie štruktúry skleneného predmetu v mieste dotyku so satinovacou pastou. Na týchto miestach ostane pôvodne hladké priesvitné sklo matné a drsné.
Bellonne
Bellonne je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Správne konanie
Správne konanie alebo administratívne konanie je (podľa slovenského práva) konanie, v ktorom v oblasti verejnej správy správne orgány rozhodujú o právach, právom chránených záujmoch alebo povinnostiach fyzických osôb a právnických osôb (teda účastníkov tohto konania).
Správne konanie sa na Slovensku riadi (ešte česko-slovenským) Zákonom o správnom konaní (nazývaným aj Správny poriadok), t. j. zákonom č. 71/1967 Zb. z 29. júna 1967. V Česku majú medzičasom nový Správny poriadok z roku 2004. Na Slovensku bola prijatá novela zákona o Správnom poriadku, s účinnosťou k 1.1. 2004.
Rámcové požiadavky na právne úpravy správneho konania v členských štátoch Rady Európy stanovuje Rezolúcia Výboru ministrov Rady Európy č. (77) 31, o ochrane jednotlivca vo vzťahu k správnym aktom.
Dôkaz
Dôkaz môže byť:
Libčice nad Vltavou
Libčice nad Vltavou sú mesto v Česku v okrese Praha-západ v Stredočeskom kraji. 1. januára 2012 tu žilo 3 302 obyvateľov, z toho 1 641 mužov a 1 661 žien, pričom priemerný vek v meste bol 40,2 roka (muži 39,3 roka, ženy 41,1 roka).
Iné projekty
.
Dojem
Dojem je výsledok vnímania, pozorovania, hodnotiaceho uvažovania, rozmýšľania, zdania.
Ide o celkový viac-menej neurčitý pocitový obraz skutočnosti utvorený na základe skúsenosti a vnímania určitých predmetov alebo javov. Prvý dojem vzniká pri prvom stretnutí situáciou, javom, človekom, často ale obsahuje nesprávne postrehy a vytvára predsudky. Je akoby zložený z viacerých čiastkových skúseností, napr. oči pozorovaného nám pripomínajú otca, jeho čelo zas nášho učiteľa, hlas konkrétneho herca a pod. Chyby prvého dojmu spočívajú v tendencii zjednodušovať (haló efekt), prisudzovať vlastné chyby posudzovanej osobe a spriemerňovať pozorovaného.
North Vancouver
North Vancouver môže byť:
Fiedlerova kontingenčná teória
Fiedlerova kontingenčná teória (Fiedlerov kontigenčný model, Fiedlerov model závislosti, Fiedlerova teória efektívneho vedenia) (z rokov 1964, 1965, 1967) je teória štýlu vedenia.
Z krivky (má tvar kopca) možno vyčítať, nakoľko má byť manažér pre danú situáciu (jednu z ôsmich) orientovaný na vzťahy (alebo naopak aká situácia je vhodná pre manažéra s danou mierou orientovanosti na vzťahy). Napríklad pre x-ovú hodnotu 1 (čiže situáciu 1: vzťah nadriadeného k podriadeným dobrý + štruktúrovanosť úlohy štruktúrovaná + moc pozície silná) ukazuje krivka y-ovú hodnotu približne -0,5 (čiže koreláciu -0,5); to znamená, že vzťah medzi mierou orientovanosti manažéra na vzťahy a výkonom podriadených je pre danú situáciu záporný, čiže ak organizácia chce mať vysoký výkon podriadených, musí mať pre danú situáciu manažér nízku mieru orientovanosti na vzťahy a teda inými slovami vysokú mieru orientovanosti na úlohy. Celkovo možno konštatovať, že krivka ukazuje, že ak je situácia extrémne zlá (situácie 7 a 8) alebo naopak extrémne dobrá (situácie 1 a 2), je vhodné mať manažéra orientovaného na úlohy, a iba ak je situácia naopak „stredne dobrá“ (situácie 3-6) je vhodné mať manažéra orientovaného na vzťahy. Tento model bol predmetom početnej kritiky z hľadiska použitej metodológie, nejasnej interpretácie vstupných dát, definícií a aj pokusy model potvrdili len čiastočne.